 com, waxa uu isagoo dhammaystiran u dhignaa sidatan:- Murrashax Muuse Biixi oo ka hadlay madal uu xisbiga KULMIYE ku soo dhaweynayey dhallinyaro iyo aqoonyahan xisbiga ku soo biiray maanta, ayaa tilmaamay inay KULMIYE ahaan ka goan tahay in doorashada iyo ololaheedaba lagu galo jawi nabdoon oo aan dhibaato u geysanayn wadajirka iyo isku duubnimada bulshada walaalaha ah, isagoo arrintaas ka hadlayana uu yidhi, Haddii aynu xisbiga KULMIYE nahay doorashadii kaabigay ina soo saartay oo ololihii baa la gelayaa, dadka qaarkiina ololaha waxay u haystaan in la is caayo oo la isku buuqo, laakiin KULMIYE ahaan waxaasi way innaga reebbanyihiin, codbixintana marka hore waxa aynu ku gelaynaa nabad, mar labaadka waxa aynu ku gelaynaa nabad, qiimaha ay nabaddu leedahayna ninkii xumaanta iyo dagaalka arkay baa leh, dhallinyarada yaryar ee 20-jirka iyo 30-jira ahina maanta ma garanayaan qiimaha ay nabaddu leedahay iyo culayska iyo dhibaatada dagaalka iyo khilaafku leeyahay, innagana maanta gobolka aynu ku noolahay ee hareeraheena ah dab baa ka kacaya, dhammaanba cod-bixiyayaasha KULMIYE waxaan ku dardaarayaa inay nabadda kow ka dhigtaan. 